Павел Казлоў болей за 40 гадоў праводзіў аўтатэхнічныя экспертызы па дарожна-транспартных здарэннях ва ўсёй Брэсцкай вобласці. Пачынаючы з 1999 года аказваў паслугі страхавым кампаніям у вызначэнні вартасці транспартных сродкаў. У 2005 годзе атрымаў ліцэнзію ў Мінюсце на гэты від дзейнасці. У 2006 і 2007 гадах на падставе вызначэння суда Ленінскага раёна ім былі праведзены дзве экспертызы, што стала падставай пазбаўлення ліцэнзіі. Па версіі Мінюста, Павел Казлоў пазбаўлены права займацца гэтым відам дзейнасці за грубае парушэнне. У чым сутнасць грубага парушэння, чыноўнікі з Мінюста не патлумачылі.